CELEX ID: 32010D0667
Publication Date: 2010-11-04

Document:
KOMISIJOS SPRENDIMAS
2010 m. lapkričio 4 d.
kuriuo iš dalies keičiamas Sprendimas 2007/66/EB dėl laikino eksperimento dėl didžiausio tam tikrų pašarinių augalų sėklų partijos svorio padidinimo pagal Tarybos direktyvą 66/401/EEB
(pranešta dokumentu Nr. C(2010) 7474)
(Tekstas svarbus EEE)
(2010/667/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 13a straipsnį,
kadangi:
(1)
Komisijos sprendime 2007/66/EB (2) numatytas laikinasis eksperimentas turi baigtis 2012 m. birželio 30 d.
(2)
Sprendimu 2007/66/EB reikalaujama, kad, nukrypstant nuo žolinių (Gramineae) sėklų partijų didžiausio leidžiamo dydžio, būtų laikomasi Tarptautinės sėklų tyrimų asociacijos (toliau - TSTA) ir Tarptautinės sėklininkystės federacijos (toliau - TSF) vykdomo žolių sėklų partijos dydžio eksperimento sąlygų, nustatytų Ekonominio bendradarbiavimo ir plėtros organizacijos (toliau - OECD) Tarybos. TSTA ir TSF vykdomas žolių sėklų partijos dydžio eksperimentas tęsis iki 2013 m. gruodžio 31 d.
(3)
Sprendime 2007/66/EB numatytas laikinasis eksperimentas taip pat turėtų baigtis 2013 m. gruodžio 31 d., siekiant suderinti to eksperimento galutinę datą su TSTA ir TSF eksperimento galutine data.
(4)
Be to, turėtų būti atnaujinta nuoroda į TSTA ir TSF eksperimentą, kadangi sukurta nauja interneto svetainė.
(5)
Todėl Sprendimas 2007/66/EB turėtų būti atitinkamai iš dalies pakeistas.
(6)
Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/66/EB 3 straipsnis pakeičiamas taip:
„3 straipsnis
Laikinasis eksperimentas prasideda 2007 m. sausio 1 d. ir baigiasi 2013 m. gruodžio 31 d.“
2 straipsnis
Sprendimo 2007/66/EB priedo (1) išnaša pakeičiama taip:
„(1)
http://www.seedtest.org/en/ista_isf_experiment_on_herbage_seed_lot_size_content---1--1265--484.html“.
3 straipsnis
Šis sprendimas skirtas valstybėms narėms.
Priimta Briuselyje 2010 m. lapkričio 4 d.

EuroVoc Classification:
Level 1: 100157
100158
100147
100156
100144
Level 2: 100253
100261
100175
100249
100196
Level 3: 13
2412
3641
2014
525
All Descriptors: 2081
2412
4081
4082
5581